jkorsvik/nowiki_second_scrape_merged huggingface dataset:
Linda Olsson

Linda Olsson (født 1948 i Stockholm) er en svensk jurist og forfatter. Hun var bosatt i Stockholm og jobbet i bank til 1986, «after which I became an increasingly frustrated accompanying wife who turned to creative writing» som hun selv uttrykker det på sin hjemmeside. Reisene førte henne til England, Kenya, Singapore og Japan før hun slo seg ned i Auckland i New Zealand der hun nå bor med mann og tre sønner.
Hennes debutroman kom ut i 2005 med tittelen Let me sing you gentle songs. Den er oversatt til en lang rekke språk. Den kom på svensk i 2006 med tittelen Nu vill jag sjunga dig milda sånger. På norsk ble den gitt ut i 2008 på Vigmostad & Bjørke med tittelen La meg synge deg stille sanger, men i USA og Storbritannia, hvor den kom ut i 2007 heter den Astrid and Veronica. I Sverige fikk hun BMF-plaketten for 2006 for denne romanen, og sommeren 2006 var hun programleder i radioprogrammet «Sommar» i Sverige. 


== Bibliografi ==
La meg synge deg stille sanger 2008 ISBN 978-82-419-0394-6
Taushetens konsekvenser 2009 ISBN 978-82-419-0569-8
Din godhet 2012 ISBN 978-82-419-0654-1


== Referanser ==


== Eksterne lenker ==
Linda Olssons hjemmeside og blogg
Om Linda Olsson på forlagets hjemmeside
Taťána Kocembová

Tatána Kocembová (födt 2. mai 1962 i Ostrava, Tsjekkoslovakia) er en tidligere tsjekkisk friidrettsutøver, som var i verdenstoppen på 400 meter på 1980-tallet. Kocembovás gjennombrudd kom i EM 1982 i Athen, med bronsemedalje på 400 meter. Med tiden 50,55 ble hun kun slått av de to fremste på distansen gjennom alle tider, Marita Koch og Jarmila Kratochvílová. I det samme mesterskapet ble det sølv på 4 x 400 meter, bak vinneren Øst-Tyskland. 
I VM 1983 gjennomførte Kocembová sitt livs løp, tiden 48,59 gav andreplass bak Kratochvílová. Det ble også denne gang sølv på stafetten bak Øst-Tyskland. Hennes eneste mesterskapsgull ble gullet på 400 meter under innendørs-EM i 1984, med tiden 49,97.


== Referanser ==


== Eksterne lenker ==
(en) Tatána Kocembová – World Athletics 
(en) Tatána Kocembová – Track and Field Statistics
Kristian Fjellanger

Kristian Fjellanger (født 26. mai 1978) er forfatter og tidligere styreleder i kulturorganisasjonen Noregs Ungdomslag. Fjellanger er fra Lindås kommune, utenfor Bergen 
Fjellanger har bakgrunn fra Landsrådet for Norges barne- og ungdomsorganisasjoner, Framfylkingen LOs barne- og familieorganisasjon og Sosialistisk Venstreparti (SV). Fjellanger var i perioden 2008 - 2012 valgkampsekretær ved SV sitt sentrale kontor. Fjellanger har også ledet  Demokrati og kampanjeavdelingen i Norsk Folkehjelp.
Fjellanger har tidligere jobbet med inkludering av etniske minoriteter i frivillige organisasjoner, og skrev sammen med andre boken Åpne og inkluderende organisasjoner i 2006.I oktober 2010 gav Fjellanger ut den selvbiografiske boken  Feit – mitt liv som tjukkas. Fjellanger gav i september 2016 ut boken  Sorg, ei lita bok om å vere lei seg.Sammen med illustratør Jenny Jordahl, gav han ut barneboken Samir og den lange reisa i mai 2017. Fjellanger gav i 2019 ut den romanen Byrået, en såpeopera om makt, mord og mageregulerende midddel.  


== Referanser ==
Den mongolske revolusjon

Den demokratiske revolusjonen i Mongolia i 1990 (mongolsk: Ардчилсан хувьсгал) var en fredelig, demokratisk revolusjon som startet med sultestreiker, og som endte med at Folkerepublikken Mongolia og kommunistregimet ble avskaffet til fordel for dagens parlamentariske republikk. Revolusjonen kom som en følge av Sovjetunionens reformer og senere sammenbrudd, i likhet med en rekke andre lignende revolusjoner i Øst-Europa på samme tid. Blant de fremste pådriverne for revolusjonen var Sanjaasürengijn Zorig, Erdenijn Bat-Üül, Bat-Erdenijn Batbayar og nåværende president i Mongolia, Tsakhiagijn Elbegdorzj.
Revolusjonen markerte slutten på en 70 år lang periode med kommunistisk styre i Mongolia. Selv om Mongolias nye grunnlov fra 1992 sikret et flerpartisystem, beholdt det kommunistiske partiet Det mongolske folkets revolusjonære parti (MFRP) makten i landet fram til 1996. MFRP er fortsatt et av Mongolias største politiske partier sammen med Det demokratiske partiet.
Lactobacillus

Lactobacillus er en slekt av gram-positive melkesyrebakterier som lever av å bryte ned melkesukker i svært sure miljøer med svært lite eller intet oksygen. De fleste av dem er harmløse, og finnes naturlig som symbionter og en naturlig del av tarmfloraen, særlig hos pattedyr. Hos mennesket finner man dem vanligvis i tarm og vagina.


== Lactobacillus i matvarer ==
Lactobacillus er viktige i en del matvarer der de de bryter ned råstoffene for å lage det produktet man søker. Mat der de er en nødvendig del av prosessen inkluderer mange av våre tradisjonelle matvarer som  ost, surkål, sylteagurk, øl og vin, og tilsvarende produkter fra andre kulturer som sider, yoghurt og kimchi. Det er melkesyrebakteriens nedbryting av laktose som gjør melk sur. Sammen med andre melkesyrebakterier er også en viktig del av framstillingen av silofôr. Den aktive ingrediensen i surdeig er også stort sett Lactobacillus (i motsetning til gjær som i vanlig brøddeig). Lactobacillus er en av de vanligste organismene som ødelegger for ølgjæring. Noen av artene (særlig L. casei og L. brevis) vil gjøre om sukker til melkesyre til pH synker til et nivå disse artene foretrekker.


== Melkesyrebakterier som medisin ==
Lactobacillus-bakterier er en naturlig del av menneskets tarmflora. Foruten å hjelpe til med å fordøye melk og melkeprodukter, bryter de ned enkelte stoffer som ellers ville ha vært skadelige. Enkelte undersøkelser tyder også på at de er aktive i bekjempelse av både tarmbetennelse og dannelse av kreft. Kulturer av Lactobacillus og andre melkesyrebakterier (Gynoflor) brukes for å gjenopprette økosystemet i vagina. Under normale forhold vil disse holde pH på mellom 4,5 og 3, og utskille hydrogenperoksid som dreper andre bakterier.


== Systematikk ==
Lactobacillus er en stor slekt med mange arter. Det er beskrevet mer enn 125 foreløpig, og det reelle tallet er trolig mye større.
Arter:


== Referanser ==


== Eksterne lenker ==
(en) Lactobacillus – oversikt og omtale av artene i WORMS-databasen 
(en) Lactobacillus i Encyclopedia of Life 
(en) Lactobacillus i Global Biodiversity Information Facility 
(en) Lactobacillus hos ITIS 
(en) Lactobacillus hos NCBI 
(en) Kategori:Lactobacillus – bilder, video eller lyd på Wikimedia Commons 
(en) Lactobacillus – galleri av bilder, video eller lyd på Wikimedia Commons 
Lactobacillus – detaljert informasjon på Wikispecies
Kathy Cook

Kathryn Cook (født 3. mai 1960 i Winchester, England) er en av de mest suksessfulle kvinnelige sprinterne fra Storbritannia noensinne. 


== Stafettbragder ==
Fra 1978 til 1984 løp hun fast andre etappe på det britiske laget på 4 x 100 meter, og tok totalt åtte medaljer i internasjonale mesterskap. Hennes store gjennombrudd som sprinter kom på 200 meter under EM 1982 i Athen, hvor hun tok sølvmedalje bak Bärbel Eckert, tiden 22.13 sekunder var ny britisk rekord. To dager senere tok hun igjen sølvmedalje, denne gang på 4 x 100 meter, bak Øst-Tyskland.


== Verdensmesterskap ==
I VM 1983 i Helsingfors løp hun en sterk 200 meter, tiden 22.37 holdt til bronsemedalje bak Marita Koch og Merlene Ottey. På kortstafetten ble det britiske laget igjen kun slått av østtyskerne.


== Olympiske Leker ==
Karrierens høydepunkt kom under OL 1984 i Los Angeles, hvor hun tok to bronsemedaljer. På 400 meter løp hun sitt livs løp, tiden 49,42 var ny britisk rekord, en tid hun aldri senere skulle slå. Sammen med lagvenninnene Simone Jacobs, Beverley Callendar, og Heather Oakes tok hun bronsemedalje på 4 x 100 meter.
Per 2008 har hun fortsatt de britiske rekordene på:

200 meter (22.10)
300 meter (35.46)
400 meter (49.42)
4 x 100 meter (42.43)


== Eksterne lenker ==
(en) Kathy Cook – Olympedia 
(en) Kathy Cook – Sports-Reference (OL-resultater – arkivert) 
(en) Kathy Cook – Commonwealth Games Federation 
(en) Kathy Cook – World Athletics 
(en) Kathy Cook – Track and Field Statistics
Urverk

Et urverk er en mekanisme som driver en klokke eller et ur. Urverket er oftest montert i en beskyttende kasse eller boks, og ligger i de fleste tilfeller gjemt bak en urskive. På en analog klokke driver urverket én eller flere visere som indikerer hva klokken er. Tradisjonelt er et urverk rent mekanisk konstruert, men i moderne tid blir ordet også brukt om forskjellige former for elektriske eller elektroniske innretninger.
I dag er de aller fleste urverk elektroniske, med en kvarts-krystall som svinger med én gitt frekvens. Disse urverkene er svært presise, og tok over mesteparten av markedet fra midten av 70-tallet og utover 80-tallet.


== Mekaniske urverk ==
De første urverkene var utelukkende mekaniske innretninger, som lagret energi i en opptrukket fjær eller tunge, hengende lodd.
Det benyttes ennå mekaniske urverk, særlig til eksklusive, påkostede urverk. Slike urverk må vedlikeholdes med service i faste tidsintervaller (gjerne hvert 5. – 10. år).


== Elektroniske urverk ==
De fleste klokker benytter i dag kvarts-urverk.


== Referanser ==
Chess Records

Chess Records var et lite amerikansk plateselskap i Chicago, Illinois, opprettet 1950 (og varte fram til  	1975), som spesialiserte seg på utgivelser av blues og rhythm & blues. Med tiden ekspanderte det til også å utgi soulmusikk, gospel, tidlig rock and roll, og tidvis jazz og komiske innspillinger, utgitt på Chess eller underselskaper som Checker, Argo, og Cadet. Chess’ musikkatalog er per 2017 eid av Universal Music Group og administrert av Geffen Records.Selskapet ble grunnlagt og drevet av to jødiske brødre som hadde innvandret fra Polen, Leonard og Phil Chess (navnene anglifisert fra henholdsvis Lejzor og Fiszel Czyz). Selskapet produserte og utga mange singler og album som er ansett som sentrale i den amerikanske musikalske kanon. Musikeren og kritikeren Cub Koda beskrev Chess Records som «Amerikas største plateselskap for blues.»Chess Records ble kjent for den type blues, rock'n'roll og rhythm & blues som ble spilt inn i deres studio i Chicago. Selskapet ga ut artister som Ike Turner, Muddy Waters, Howlin' Wolf, Chuck Berry og Bo Diddley. Andre artister som var knyttet til Chess Records var Willie Dixon, Sonny Boy Williamson II, Gene Ammons, Jimmy Rogers, Little Walter, The Moonglows, Etta James, Minnie Riperton med flere. Særlig Willie Dixon var en viktig person på Chess Records. I tillegg til å være dyktig bassist og produktiv låtskriver, medvirket han også som innspillingsprodusent på mange utgivelser og ble en slags gallionsfigur for selskapet.


== Referanser ==


== Eksterne lenker ==
(en) Chess Records – kategori av bilder, video eller lyd på Commons 
Chess Records studio (engelsk)
Chess' historie (engelsk)
Sortimo

Sortimo International GmbH er et tysk selskap som produserer bilinnredninger. Selskapet ble etablert i 1973 av Herbert Dischinger som et datterselskap av Sortimo Grundstücks-og Beteiligungs-GmbH. Navnet Sortimo står for "SORTIment Mobil" (som betyr mobile sortiment). Selskapet har 500 ansatte og hovedkontor i Zusmarshausen, Bayern.


== Historikk ==
Selskapet ble etablert i 1973 av Herbert Dischinger, da han utviklet en metall koffert for sikker transport av deler og verktøy i bil. I 1980 begynte Sortimo å produsere sine egne produkter i stedet for ekstern produksjon. Ti år senere ble Sortimo International Ausrüstungssysteme für Servicefahrzeuge GmbH, utstyrssystemer for servicebiler, grunnlagt. I 1992 ble alle produksjonssteder sentralisert til den nye fabrikken i Zusmarshausen og en rekke nye produkter ble inkludert i Sortimos produksjons program. I 1994 var Sortimo den første i industrien til å ha sin kvalitetsstyring sertifisert i henhold til DIN EN ISO 9001. Bygging av det nye logistikksenteret i Zusmarshausen startet våren 2008.

		
		


== Eksterne lenker ==
Offisielt nettsted
(en) Sortimo – kategori av bilder, video eller lyd på Commons
Rosenvann

Rosenvann er et destillat som blir fremstilt av kronbladene fra roser. Disse inneholder 2-fenyletanol, et aromatisk stoff.
Rosenvann er en viktig ingrediens i marsipan, og brukes også mye i arabiske og indiske matretter, som for eksempel i joghurtdrikken lassi.
Fagwiki

Fagwiki er en term som brukes for å beskrive en wiki som er fagspesifikk og som har mekanismer, metoder og regler for å understøtte en faglig holdbar artikkelproduksjon. Den inneholder spesielle fagområder og  har store krav til bruk av kilder og kvalitetskontroll. Fagvikien er også skrevet ut fra de aktuelle fag eller fagområders perspektiv.
Målet er å skrive faglig holdbare artikler på en form som gjør det mulig for en faginteressert lesermasse å forske videre på egen hånd.


== Eksterne lenker ==
Eksempler på fagwiki:

Fagwiki på Kunsthistorie.com
Lokalhistoriewiki.no
Plane Crazy

Plane Crazy er en amerikansk animasjonsfilm fra 1928 produsert av Walt Disney Company. Dette er den første Mikke Mus-filmen, og den handler om Mikke Mus som lager et fly og Minni blir selvsagt invitert med.


== Handling ==
Mickey forsøker å fly hans eget fly for å imitere Charles Lindbergh. Etter å ha bygget sitt eget fly, gjør han en simulering for å sikre at flyet er trygt, men dette mislykkes og flyet blir ødelagt. Han forsøke å bygge ett nytt fly. Han ber en Minnie, en ung kvinne han kjenner, om å bli med på hans første fly - etter at hun gir ham hestesko som lykke til. 
Når Mickey først har fått kontroll over flyet, forsøker han gjentatte ganger å kysse Minnie. Når hun nekter, bruker han makt: Han skremmer henne ved å kaste henne ut av flyet, og fanger henne igjen kort tid senere. Minnie hopper deretter ut i fallskjerm fra flyet. Mickey blir distrahert av dette, mister kontrollen over flyet, og krasjer i et tre. 


== Se også ==
Steamboat Willie (1928)


== Eksterne lenker ==
(en) Plane Crazy på Internet Movie Database 
(fr) Plane Crazy på Allociné 
(en) Plane Crazy på AllMovie 
Plane Crazy på Mickey Mouse Follies (i sort/hvitt)
Plane Crazy på Disneyshorts.org
Dano Halsall

Dano Halsall (født 16. februar 1963 i Genève i Sveits) er en tidligere sveitsisk fristils svømmer, som deltok i tre sommer-OL for sitt fødeland, og det første var i 1984. Hans mor er sveitsisk og hans far er født på Jamaica. 
Halsall satte ny verdensrekord på 50 m fri den 21. juli 1985. Neste året vant han sølvmedalje i samme øvelse ved VM i svømming i Madrid. Han la opp etter Sommer-OL 1992 i Barcelona.


== Eksterne lenker ==
(de) Dano Halsall – Munzinger Sportsarchiv 
(en) Dano Halsall – Olympedia 
(en) Dano Halsall – Sports-Reference (OL-resultater – arkivert) 
Personlig hjemmeside
Hedemarkens amtstidende

Hedemarkens amtstidende er en avis utgitt i Kongsvinger fra 1846 til 1959. Det var amtets første avis. Fredrik August Hess ga ut Hedemarkens Amtstidende, den aller første avisen i Hedmark. Han ankom Kongsvinger i 1846, og ga ut sin første avis i september samme år. 
Ved oppstart hadde Hess 20 abonnenter, et tall som økte til 100 abonnenter innen året var omme. I flere år ble avisen trykket i boktrykker Hess' gamle bygård.
Jurist, embetsmann og politiker Jacob Stang var redaktør på 1800-tallet. Offiser og politiker Albert Marius Jacobsen var redaktør 1868–1875. Odd Erling Melsom var redaksjonssekretær i avisen 1923–1930 og redaktør 1931.


== Eksterne lenker ==
Om Hedemarkens Amtstidende på wiki.Kongsvinger
Langasandur

Langasandur (foreldet dansk skrivemåte: Langesand) er en bygd på Færøyene. Den ligger nord på Streymoy, langs sundet som skiller øya fra Eysturoy. Bygda ligger i Sunda kommuna.
Langasandur ble bosatt som en utflytterbygd fra Haldórsvík i 1838.


== Referanser ==
Sundini

Sundini (oversatt fra færøysk: «sundene») er sundet mellom Streymoy og Eysturoy på Færøyene. På det smaleste, ved Streymin, er sundet 150 meter bredt og ikke dypere enn 3–5 meter. De sterke tidevannsstrømmene i Sundini er sannsynligvis opphavet til øynavnet Streymoy.Bygdelaget langs den tidevannssterke delen av Sundini kalles Sundalagið. Gamle markatalsbygder i Sundalagið er Hvalvík, Streymnes, Oyri og Norðskáli. Andre bosetninger er yngre utflytterbygder.


== Referanser ==


== Eksterne lenker ==
(en) Sundini – kategori av bilder, video eller lyd på Commons 
(en) Sundini – galleri av bilder, video eller lyd på Commons
Politioverbetjent

Politioverbetjent er en høyere mellomlederstilling for en polititjenestemann i Norge. En politioverbetjent har ofte personalansvar og kan for eksempel være stedfortreder for politistasjonssjef (det vil si for leder for politistasjon i politidistriktdistrikt) eller for lensmann (lensmannsdistrikt). Politioverbetjenter vil normalt enten være avsnittsledere, avdelingsledere eller politispesialister.


== Referanser ==
How Can I Sleep with Your Voice in My Head

How Can I Sleep with Your Voice in My Head er et konsertalbum fra a-ha og ble utgitt i Norge i 2003 på Warner Music Group.


== Sporliste ==
«Forever Not Yours» (Magne Furuholmen/Morten Harket/Ole Sverre Olsen) – 4:39
«Minor Earth Major Sky» (Waaktaar/Furuholmen) – 5:43
«Manhattan Skyline» (Waaktaar/Furuholmen) – 5:48
«I've Been Losing You» (Paul Waaktaar-Savoy) – 4:12
«Crying in the Rain» (Howard Greenfield/Carole King) – 4:53
«The Sun Always Shines on T.V.» (Paul Waaktaar-Savoy) – 5:50
«Did Anyone Approach You?» (Paul Waaktaar-Savoy) – 4:56
«The Swing of Things» (Paul Waaktaar-Savoy) – 5:24
«Lifelines» (Magne Furuholmen) – 4:35
«Stay on These Roads» (Morten Harket/Magne Furuholmen/Paul Waaktaar-Savoy) – 3:38
«Hunting High and Low» (Paul Waaktaar-Savoy) – 5:54
«Take on Me» (Morten Harket/Magne Furuholmen/Paul Waaktaar-Savoy) – 5:42
«The Living Daylights» (John Barry/Paul Waaktaar-Savoy) – 7:28
«Summer Moved On» (Paul Waaktaar-Savoy) – 4:42Bonus CD

«Scoundrel Days» (Waaktaar/Furuholmen) – 5:13
«Oranges on Appletrees» (Magne Furuholmen/Morten Harket) – 4:26
«Cry Wolf» (Waaktaar/Furuholmen) – 3:33
«Dragonfly» (Magne Furuholmen) – 3:36
«Time and Again» (Paul Waaktaar-Savoy) – 5:19
«Sycamore Leaves» (Paul Waaktaar-Savoy) – 4:00


== Personell ==
a-ha

Morten Harket – vokal, produsent
Paul Waaktaar-Savoy – gitar, bakgrunnsvokal, vokalist på «Sycamore Leaves», produsent
Magne Furuholmen – keyboard, gitar, bakgrunnsvokal, produsentAndre medvirkende

Per Lindvall – trommer
Sven Lindvall – bass
Anneli Drecker – vokal
Christer Karlsson – keyboard
Sven Persson - tekniker
George Tanderø - tekniker
Yngve Berg - tromme-tekniker
Tor Åge Sørnes - keyboard-tekniker
Morten Thobro - gitar-tekniker
Kåre Jensen - assistent
Tor Einar Jensen - assistent
Kate Allen - assistent-turmanager
Jarle Kvalsund - monitor-tekniker
Jojo Tillmann - showdesigner
Timo Martens - lysoperatør
Pete Hillier - produksjonmanager
Michael Brauer - miksing
George Marino - mastering
Lars Gundersen - fotograf
Per Maning - fotograf
Bengt Olsson - artwork
Brian Lane - management
Ylva Neumann - management


== Eksterne lenker ==
(en) Offisiell nettside
(en) How Can I Sleep with Your Voice in My Head på Discogs 
(en) How Can I Sleep with Your Voice in My Head på MusicBrainz
Fon skole

Fon skole var en barneskole for 1. til 4. klasse i Fon i Vestfold. Skolen var en del av Fon oppvekstsenter, sammen med Vivestad og Fon barnehager, fram til den ble nedlagt sommeren 2009. Fra 2009/2010 går elevene på Kirkevoll skole.


== Referanser ==
Seabrook Station kjernekraftverk

Seabrook Station kjernekraftverk er et kjernekraftverk som produserer elektrisk kraft ved Seabrook i Rockingham County, i sørøstre New Hampshire 70 km nord for Boston og 16 km sør for Portsmouth i USA. Kjernekraftverkets ene reaktor ble godkjent for igangsetting i 1986, mens arbeidet med den startet i 1976. En reaktor nummer to er skrinlagt, den ble foreslått parallelt med den første i 1972, men planen ble endelig forlatt i 1988 grunnet kostnadsvekst i prosjektet. Installert maksimal effekt er 1 244 MW, og årsproduksjonen i 2007 var på om lag 10,76 TWh elektrisk kraft.
Anlegget eies av FPL Energy. Det har én reaktor som er i operativ drift. Etter dagens konsesjoner skal reaktorens produksjon opphøre i 2026.


== Referanser ==


== Eksterne lenker ==
(en) Offisielt nettsted 
(en) Seabrook Station Nuclear Power Plant – kategori av bilder, video eller lyd på Commons 
EIA – faktaark om kjernekraftverket.
Congratulations

«Congratulations» er en britisk popsang fra 1968 som ble framført av Cliff Richard. Sangen var Storbritannias bidrag i Eurovision Song Contest 1968, der den endte på en andreplass – bare ett poeng bak vinneren «La, la, la» fra Spania. «Congratulations» er skrevet av Phil Coulter og Bill Martin. Selv om sangen ikke vant Eurovision, ble den likevel den klart største hiten i Europa dette året. «Congratulations» toppet singellistene i blant annet Storbritannia, Irland, Sverige, Nederland samt Spania som vant konkurransen dette året. Også i Norge gikk den britiske låten til topps og ble liggende på toppen av VG-lista i hele ni uker. Siden har sangen blitt en evergreen og er fremdeles en av de aller mest kjente fra Eurovision Song Contests historie. Under konkurransens jubileumsshow i 2005 ble «Congratulations» kåret til den åttende beste låten fra konkurransens første 50 år.


== Bakgrunn ==
Sangen var en av seks låter som Cliff Richards framførte i den britiske finalen på BBC 1 den 5. mars 1968. Seerne kåret vinnersangen ved å stemme per postkort, og den suverene vinneren ble «Congratulations». Sangen fikk over 171 000 postkortstemmer, mens andreplassen bare fikk rundt 20 000. «Congratulations» ble dermed Storbritannias bidrag til Eurovision Song Contest 1968 på hjemmebane i Royal Albert Hall i London.
Cliff Richards spilte inn sangen i EMI Studios, bedre kjent som Abbey Road Studios, London, 3. februar 1968. Den ble utgitt på singlen Columbia DB8376 20. mars 1968. Produsent var Norrie Paramor.Phil Coulter skrev opprinnelig «I Think I Love You», men var usikker på teksten og fikk med seg Bill Martin som endret den til «Congratulations». Det var også de to som skrev vinermelodien i Eurovision Song Contest 1967, «Puppet on a String». Sangen ble raskt populær i Storbritannia. 


== Eurovision Song Contest ==
Foran den internasjonale finalen i London lørdag 6. april var «Congratulations» storfavoritt til å vinne hele konkurransen, så stor faktisk at den britiske pressen stilte spørsmålet: «Hvem vil komme på andreplass etter 'Congratulations'?». Under avstemningen ledet også «Congratulations», helt fram til Vest-Tyskland som nest siste land, ga Spanias «La, la, la» hele seks stemmer. Dermed gikk Spania forbi og vant til slutt med ett poeng. «Congratulations» ble likevel den største hiten og toppet singellister over hele Europa – også i Spania som selv vant konkurransen.
«Congratulations» er fremdeles populær i dag. George Harrison-sangen «It's Johnny's Birthday» fra albumet All Things Must Pass er basert på «Congratulations». 


== Norske versjoner ==
Arne Bendiksen og Juul Hansen har skrevet norske tekster. Hansens tekst var til ære for bryllupet mellom kronprins Harald og Sonja. I begge versjonene bærer den tittelen «Vi gratulerer». 


=== Innspillinger ===


== Listeplasseringer ==


== Referanser ==